text: স্কার্ভি হল ভিটামিন সি (অ্যাসকরবিক অ্যাসিড) এর অভাবজনিত একটি রোগ ।  স্কার্ভির প্রাথমিক লক্ষণগুলির মধ্যে দুর্বলতা, ক্লান্তিবোধ এবং হাত এবং পায়ে ব্যথা অন্তর্ভুক্ত।   চিকিৎসার অভাবে লোহিত রক্তকণিকা হ্রাস, মাড়ির রোগ, চুলের পরিবর্তন এবং ত্বক থেকে রক্তক্ষরণ হতে পারে।   স্কার্ভি আরও খারাপ পরিস্থিতিতে গেলে ক্ষত নিরাময়ে ব্যর্থতা, ব্যক্তিত্বের পরিবর্তন এবং অবশেষে সংক্রমণ বা রক্তপাতের ফলে মৃত্যু হতে পারে।
  
  দৈনন্দিন খাবারে কমপক্ষে একমাস ভিটামিন সি এর অভাব থাকলে স্কার্ভির লক্ষণগুলো দেখা দেয়।  আধুনিক সময়ে, মানসিক ব্যাধি, অস্বাভাবিক খাদ্যাভাস, মদ্যপান এবং একা বসবাসকারী বয়স্ক ব্যক্তিদের মধ্যে স্কার্ভি সবচেয়ে বেশি দেখা যায়। অন্যান্য ঝুঁকির কারণগুলোর মধ্যে অন্ত্রের ক্ষতি এবং ডায়ালাইসিস অন্তর্ভুক্ত।  যদিও অনেক প্রাণী তাদের নিজস্ব ভিটামিন সি উৎপাদন করতে পারে, কিন্তু মানুষ  এবং আরও কিছু প্রাণী তা পারে না।  কোলাজেনের জন্য বিল্ডিং ব্লকগুলি তৈরি করতে ভিটামিন সি প্রয়োজন। স্কার্ভি রোগ নির্ণয় সাধারণত শারীরিক লক্ষণ, এক্স-রে এবং চিকিৎসার পরে উন্নতির উপর নির্ভর করে।
  
  লক্ষণ এবং উপসর্গ 
  প্রাথমিক লক্ষণের মধ্যে আছে অসুস্থতা এবং অলসতা । এক থেকে তিন মাস পরে, রোগীদের শ্বাসকষ্ট এবং হাড়ের ব্যথা বৃদ্ধি পায়। এছাড়া কারনিটিন এর উৎপাদন হ্রাসের কারণে মায়ালজিয়াস হতে পারে। অন্যান্য লক্ষণগুলোর মধ্যে রুক্ষতার সাথে ত্বকের পরিবর্তন, সহজ ক্ষত এবং petechiae, মাড়ির রোগ, দাঁত শিথিল হওয়া,  ক্ষত নিরাময়ে বিলম্ব, এবং আবেগীয় পরিবর্তনগুলি (যা কোনও শারীরিক পরিবর্তনের আগে উপস্থিত হতে পারে) অন্তর্ভুক্ত। শুকনো মুখ এবং শুকনো চোখ Sjögren সিনড্রোমের অনুরূপ হতে পারে। শেষ পর্যায়ে জন্ডিস, সাধারন এডিমা, অলিগুরিয়া, নিউরোপ্যাথি, জ্বর, খিঁচুনি এবং শেষ পর্যন্ত মৃত্যু পর্যন্ত  হতে পারে ।
  
  কারণ 
  সাবক্লিনিকাল স্কার্ভি এবং সাধারণ স্কার্ভি উভয়ই খাবারে  ভিটামিন সি এর ঘাটতির কারণে ঘটে। কারণ মানুষ তার দেহে ভিটামিন সি সংশ্লেষন করতে পারে না। দৈনন্দিন খাবারে যথেষ্ট পরিমাণে ভিটামিন সি না থাকা, এল- গুকোনোল্যাকটোন অক্সিডেস (GULO) এনজাইমের অভাব না থাকা অন্যতম প্রধান কারন। আধুনিক পাশ্চাত্য সমাজে, শিশু এবং বয়স্ক ব্যক্তিরা আক্রান্ত হলেও স্কার্ভি খুব কম ক্ষেত্রেই বয়স্কদের মধ্যে দেখা দেয়।  সাধারণত  সমস্ত বাণিজ্যিক শিশুখাদ্যে   ভিটামিন সি যুক্ত থাকে, যা শিশুদের স্কার্ভি প্রতিরোধ করে। মানুষের মায়ের দুধে পর্যাপ্ত পরিমাণে ভিটামিন সি থাকে । বাণিজ্যিক দুধে পাস্তুরাইজেশন করা হয়। এটি একটি উত্তাপ প্রক্রিয়া যা দুধের প্রাকৃতিক ভিটামিন সি ধ্বংস করে।  তাই বিশেষ করে শিশুদের জন্য বাণিজ্যিক দুধ পান করা পরিতাজ্য।
  
  স্কার্ভি হচ্ছে  মাইক্রোনিউট্রিয়েন্টগুলোর অপুষ্টিগত ঘাটতি । বেরিবেরি, পেলাগ্রা এবং  বাইরের খাদ্য স্কার্ভির ঝুঁকিকে বাড়িয়ে দেয়।  বিরল হলেও, শিল্পায়িত দেশগুলিতে বসবাসকারী লোকদের খাদ্যাভ্যাসে নিয়মানুবর্তিতা না থাকার কারণে স্কার্ভির নথিভুক্ত মামলাও রয়েছে।
  
  রোগ নির্ণয় 
  সাধারণত শারীরিক লক্ষণ, এক্স-রে এবং চিকিৎসার পরে উন্নতির উপর ভিত্তি করে রোগ নির্ণয় করা হয়।
  
  প্রতিরোধ
  
  চিকিৎসা 
  দৈনিক ১০ মিলিগ্রাম  ভিটামিন সি এর ডোজ দিয়ে স্কার্ভি প্রতিরোধ করা যায়। ডাক্তাররা সাধারণত দৈনিক প্রায় ১০০ মিলিগ্রাম ভিটামিন সি এর ডোজ প্রস্তাব করে।  বেশিরভাগ লোকই ২ সপ্তাহের মধ্যে এটি সম্পূর্ণ প্রতিরোধ করতে পারে।
  
  ইতিহাস
  
  বিবর্তন 
  প্রাণী এবং উদ্ভিদের সংখ্যাগরিষ্ঠই এনজাইম -পরিচালিত পদক্ষেপগুলোর একটি অনুক্রমের মাধ্যমে ভিটামিন সি সংশ্লেষ করতে সক্ষম হয়। যা মনোস্যাকারাইডগুলোকে ভিটামিন সিতে রূপান্তরিত করে। তবে কিছু স্তন্যপায়ী প্রাণীরা ভিটামিন সি সংশ্লেষ করার ক্ষমতা হারিয়ে ফেলেছে। বিশেষত সিমিয়ানস এবং টারসিয়ার্স। এগুলি দুটি প্রধান প্রাইমেট গোষ্ঠী এবং এই গোষ্ঠীতে মানুষ রয়েছে।  স্ট্রেপসিরিনি (নন-টারসিয়ান প্রোসিমিয়ান) তাদের নিজস্ব ভিটামিন C তৈরী করতে পারে, এবং  লেমুর এর অন্তর্ভুক্ত। । অ্যাসকরবিক অ্যাসিড কমপক্ষে দুটি প্রজাতি ক্যাভিডাই,ক্যাপিবারা    এবং গিনি পিগ দ্বারা সংশ্লেষিত হয় না। ভিটামিন সি এর ঘাটতি মানুষের মধ্যে স্কার্ভি এবং অন্য প্রাণীদের মধ্যে কিছুটা অনুরূপ লক্ষণ সৃষ্টি করে। 
  
  যে সমস্ত প্রাণীরা স্কার্ভি সংশোধন করতে পারে তাদের মধ্যে গুলোনোলাকটোন অক্সিডেস এনজাইমের অভাব রয়েছে, যা ভিটামিন সি সংশ্লেষণের শেষ ধাপে প্রয়োজন হয়।এই প্রজাতির জিনোম GULO ধারণ করে pseudogenes হিসেবে।  যা প্রজাতির বিবর্তনের ক্ষেত্রে অন্তর্দৃষ্টি হিসেবে কাজ করে।
  
  নাম 
  শিশুদের মধ্যে, স্কার্ভি কে কখনও কখনও বার্লো'র রোগ  হিসাবে উল্লেখ করা হয় যা থমাস বার্লো এর নামে নামকরণ করা হয়েছে। একজন ব্রিটিশ চিকিৎসক যিনি ১৮৮৩ সালে এটি বর্ণনা করেছিলেন।  তবে বার্লো'র রোগটি  মাইট্রাল ভালভ প্রল্যাপস (বারলো সিনড্রোম)কেও নির্দেশ করতে পারে। যা ১৯৬৬ সালে জন ব্রেইটন বারলো প্রথম বর্ণনা করেছিলেন।
  
  তথ্যসূত্র 
  
  বিষয়শ্রেণী:ভিটামিনের অভাবজনিত রোগ
title: স্কার্ভি